Arūnas Gumuliauskas

Arūnas Gumuliauskas (g. 1958 m. rugpjūčio 10 d. Kaune) – Lietuvos pedagogas, istorikas.

 Biografija 
1981 m. baigė Vilniaus universitetą. 1984–1987 m. mokėsi šio universiteto aspirantūroje. 1987 m. apgynė kandidatinę disertaciją "Lietuvos KP veikla vystant teatrinį meną respublikoje (1966-1980 m.), humanitarinių mokslų daktaras.

Nuo 1981 m. Šiaulių universiteto dėstytojas, 1988 m. docentas, 2012 m. suteiktas profesoriaus vardas. 1993–1995 m. stažavosi ir dėstė Varšuvos universitete, kartu dienraščio „Šiaulių kraštas“ korespondentas Lenkijoje.Arūnas Gumuliauskas. Šiaulių Povilo Višinskio viešoji bibliotekaBe to, Šiaulių universiteto gimnazijos mokytojas.

Dalyvavo Lietuvos Persitvarkymo Sąjūdžio veikloje, buvo Šiaulių miesto Sąjūdžio tarybos narys. Nuo 2000 m. Lietuvos centro sąjungos (nuo 2003 m. Lietuvos centro partija) narys.

1985 m. Lietuvos krepšinio čempionas, Lietuvos sporto meistras.

2016–2020 m. Seimo narys. Nuo 2020 m. Lietuvos valstiečių ir žaliųjų frakcijos referentas.

 Bibliografija 
 Besidomintiems Lietuvos istorija, Vilnius, 1989 m.
 Saulės mūšis, Šiauliai, Saulės delta, 1991 m.
 Lietuva: nuo valstybės susikūrimo iki valstybės atkūrimo, Vilnius, 1993 m.
 Lietuvos istorija 1915–1953, Kaunas, 1993 m.
 Šiauliai Antrojo pasaulinio karo metais: mokslinių straipsnių rinkinys, su J.Sireika, 2002 m.
 Lietuvos istorijos žinynas (elektrononinis variantas), Šiauliai, 2004 m.
 Centro politinės jėgos atgaivinimas ir raida, Nacionalinė centro partija – centrizmo idėjų tęsėja / Centrizmas Lietuvoje: mokslinių straipsnių rinkinys, sudarė, Šiauliai, Lucilijus, 2004 m.
 Межвоенные отношения Литвы и Польши: возможность оттепели / Verbum, Bialystok, 2004.
 Profesionalaus teatrinio meno raida Šiauliuose XX amžiuje (monografija), 2007 m.
 Lietuvos istorija 1795–2009, Vilnius, 2010 m.

 Šaltiniai 

 Nuorodos 
 Arūnas Gumuliauskas. Šiaulių universiteto Humanitarinis fakultetas 

 Kategorija:Lietuvos pedagogai
Kategorija:Lietuvos istorikai
Kategorija:Seimo nariai